CELEX: 62019TN0241
Language: et
Date: 2019-04-10 00:00:00
Title: kohtuasi T-241/19: 10. aprillil 2019 esitatud hagi — Hispaania versus komisjon

3.6.2019   
            
            
               ET
            
            
               Euroopa Liidu Teataja
            
            
               C 187/86
            
         
      10. aprillil 2019 esitatud hagi — Hispaania versus komisjon
      (kohtuasi T-241/19)
      (2019/C 187/93)
      Kohtumenetluse keel: hispaania
      
         Pooled
      
      
         Hageja: Hispaania Kuningriik (esindaja: A. Rubio González)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  Tühistada komisjoni 19. detsembri 2018. aasta otsus riigiabi SA 34914 (2013/C) kohta, mida Ühendkuningriik rakendas seoses Gibraltari äriühingute tulumaksu korraga.
               
            
                  —
               
               
                  mõista kohtukulud välja kostjalt.
               
            
         Väited ja peamised argumendid
      
      Hagi põhjenduseks esitab hageja kaks väidet.
      
                  1.
               
               
                  Esimene väide, mis puudutab ELTL artikli 107 lõike 1 rikkumist, kuna territoriaalse valikulisuse kriteeriumi on valesti kohaldatud
                  
                              —
                           
                           
                              Sellega seoses kinnitatakse, et vaidlustatud otsuse vastuvõtmise hetkel oli komisjoni valduses andmed ja tõendid, mis näitasid territoriaalselt valikulist riigiabi, mis oleks pidanud viima kahtlusteni abi valikulise ulatusega seoses. Kuna komisjon läks mööda sisulise valikulisuse kriteeriumist, jõudis ta ekslike järeldusteni, kuna esineb või võib esineda abi, mis on suurem kui vaidlustatud otsuses tegelikult tuvastatud.
                           
                        
            
                  2.
               
               
                  Teine väide, mis puudutab ELTL artikli 296 rikkumist, kuna vaidlustatud otsuses puudub formaalselt põhjendus ja nõutud hinnang valikulisuse kohta
                  
                              —
                           
                           
                              Sellega seoses väidetakse, et komisjon ei põhjenda, miks ta ei nõustu argumentidega, mida Hispaania Kuningriik on menetluse jooksul territoriaalse valikulisuse kohta esitanud. Akti ei ole sisuliselt põhjendatud, kuna on ekslikult tõlgendatud Üldkohtu 18. detsembri 2008. aasta otsust Government of Gibraltar vs. komisjon, T-211/04 ja T-215/04, EU:T:2008:595. Pärast seda, kui Euroopa Kohus on selle kohtuotsuse tühistanud (15. novembri 2011. aasta kohtuotsus komisjon ja Hispaania vs. Government of Gibraltar ja Ühendkuningriik, C-106/09 P ja C-107/09 P, EU:C:2011:732), on taastatud komisjoni 30. jaanuari 2004. aasta otsuse 2005/261/EÜ kriteerium, ilma et selle kriteeriumi muutust oleks põhjendatud.